**Општинска управа Владичин Хан, Одељење за урбанизам, имовинско правне, грађевинске и комуналне делатности , на основу члана 63. ст. 2. Закона о планирању и изградњи (“Службени гласник РС“, бр. 72/09, 81/09-исправка, 64/10-Одлука УС, 24/11, 121/12, 42/13-Одлука УС, 98/13-Одлука УС, 132/14, 145/14, 83/18, 31/19, 37/19, 9/20, 52/21 и 62/23), објављује**

**ЈАВНИ ПОЗИВ ЗА ПРЕЗЕНТАЦИЈУ**

**Урбанистичког пројекта, урбанистичко-архитектонске**

**разраде локације кп.бр. 483/2 КО Владичин Хан**

Урбанистички пројекат, урбанистичко-архитектонске разраде локације **кп.бр. 483/2 КО Владичин Хан,** израђен је од стране TEKING D.O.O. огранак: TEKING ARCHITECTURE , ул. Булевар Немањића 87/48, Ниш, седиште: Ул. Вожда Карађорђа 39, Ниш, на захтев инвеститора Ристић Горана из Владичиног Хана, ул. Јован Јовановић Змај бр.27.

Јавна презентација организује се у трајању од седам дана у периоду од 05.05.2025. године закључно са 12.05.2025. године у канцеларији Службе за инвестиције, међуспрат Општинске управе Општине Владичин Хан, Општина Владичин Хан, ул. Светосавска бр.1.

Позивају се сва заинтересована физичка и правна лица да изврше увид у урбанистички пројекат, као и да у току трајања јавне презентације доставе своје примедбе и сугестије у писаном облику, **Одељењу за урбанизам, имовинско правне, грађевинске и комуналне делатности Општинске управе, општине Владичин Хан, ул. Светосавска бр.1.**

Заинтересованим физичким и правним лицима која врше увид у изложени урбанистички пројекат биће пружена потребна стручна помоћ радним даном у времену од 11.00 – 14.00 часова. Овлашћено лице за давање обавештења о јавној презентацији је Марија Андрејевић, дипл.инж.арх., тел. 017 390 501.

Увид у урбанистички пројекат може се остварити и на интернет адреси општине Владичин Хан, http://www.vladicinhan.org.rs/ .

Стављено на огласну таблу дана 22.04.2025.године

УРБАНИСТИЧКА СЛУЖБА